stanford-oval/wikipedia huggingface dataset:
ผญา
ประเภท > คำสอน

มีลักษณะเตือนสติของผู้ฟังหรือผู้อ่านในนึกถึงศีลธรรมตามความเชื่อ กระตุ้นให้เกิดความสำนึกรักในถินกำเนิด หรือเป็นข้อความอุปมาอุปมัยให้ประพฤติตนเป็นคนดี เช่น
"คันเจ้าได้ขี่ซ้างกั้งฮ่มเป็นพระยา อย่าได้ลืมคนทุกข์ผู้ขี่ควายคอนกล้า คันเจ้าได้ขี่ซ้างกั้งฮ่มสัปทน อย่าได้ลืมคนจนผู้แห่นำตีนซ้าง" หมายถึง ถ้าได้เป็นผู้มีอำนาจก็อย่าลืมเหลียวแลผู้ด้อยอำนาจกว่าหรือผู้อยู่เบื้องหลังตน
"บุญ บุญนี้บ่แหม่นของแบ่งได้ ปันแจกกันแหล่ว บ่อห่อนแยกออกได้ คือไม้ผ่ากลาง คือจั่งเฮากินข้าว เฮากินเฮาอิ่ม บ่แหม่นไปอิ่มท้อง เขาพุ้นผู้บ่กิน" หมายถึง การทำบุญเป็นสิ่งที่ทำได้เฉพาะตนเท่านั้นแบ่งไปให้คนอื่นไม่ได้ เหมือนกินข้าวแล้วคนที่กินถึงจะอื่มคนที่ไม่ได้กินก็ไม่อิ่มท้อง
ประเภท > เกี้ยวพาราสี

มีลักษณะการเกี้ยวพาราสีหรือชมอีกฝ่ายในทางชู้สาว เพื่อถามคำถามหรือพรรณาถึงความรักที่ตนมี
“สิบปีกะสิถ่าซาวพรรษากะสิอยู่ คันบ่ได้เป็นคู่เห็นแต่อุแอ่งน้ำกะปานได้นั่งเทียม” หมายถึง จะสิบปี ยี่สิบปีก็จะรอ ต่อให้ไม่ได้เจอหน้าเจอแค่ตุ่ม(ของคนที่ชอบ)ก็เหมือนได้นั่งอยู่ข้างๆ
และมีการรับส่งระหว่างหญิงชาย เช่น
(ชาย) "อ้ายนี้อยากถามข่าวน้ำ ถามข่าวถึงปลา อยากถามข่าวนา ถามข่าวถึงเข้า อ้ายอยากถามข่าวน้อง ว่ามีผัวแล้วหรือบ่ หรือว่ามีแต่ชู้ ผัวสิซ้อนหากบ่มี"
(หญิง) "น้องนี้ปอดอ้อยซ้อยเสมอดังตองตัด พัดแต่เป็นหญิงมา บ่มีชายสิมาเกี้ยว พัดแต่สอนลอนขึ้น บ่มีเครือสิเกี้ยวพุ่ม พัดแต่เป็นพุ่มไม้เครือสิเกี้ยวกะบ่มี" หมายถึง
(ชาย) พี่อยากถามข่าวจากน้ำว่าปลาเป็นยังไง อยากถามข่าวจากนาว่าข้าวเป็นยังไง อยากถามข่าวน้องว่ามีสามีหรือยัง
(หญิง) น้องนี้โสดอยู่ ตั้งแต่เกิดมายังไม่มีใครมาจีบ และไม่รู้จะไปพึงพิงใคร
ประเภท > ปริศนา

เป็นการตั้งทำถามที่ต้องใช้การตีความจึงจะเข้าใจความหมายที่แท้จริงของผู้สื่อสารหรือบางครั้งเป็นการประชดประชันผู้ฟัง เช่น
"อยากกินข้าว                      ให้ปลูกใส่พะลานหิน
อยากมีศีล                             ให้ฆ่าพ่อตีแม่
อยากให้คนมาแวะ              ให้ฆ่าหมู่เดียวกับ"
หมายถึง ถ้าจะกินข้าวให้ปลูกในลานหิน ถ้าอยากมีศีลให้ฆ่าพ่อแม่ ถ้าอยากให้คนมาหาให้ฆ่าเพื่อนทิ้ง ซึ่งเป็นการประชดประชันและความหมายจริงๆนั้นตรงกันข้ามกับข้อความในผญา
ประเภท > อวยพร

ใช้อายพรในโอกาสต่างๆ เช่น
"นอนหลับให้เจ้าได้เงินหมื่น นอนตื่นให้เจ้าได้เงินแสน แบมือไปให้ได้แก้วมณีโชติ โทษฮ้ายอย่ามาพาล มารฮ้ายอย่ามาเบียด” หมายถึง ตอนจะนอนหลับขอให้ได้เงินหมื่น นอนตื่นขอให้ได้เงินแสน กางมือออกได้แก้วมสปรารถนา โรคภัยอย่าได้เบียดเบียน
สรนิต ศิลธรรม

| สรนิต ศิลธรรม |
| --- | --- |

ปลัดกระทรวงการอุดมศึกษา วิทยาศาสตร์ วิจัยและนวัตกรรม
ดำรงตำแหน่ง 2 พฤษภาคม พ.ศ. 2562 – 30 กันยายน พ.ศ. 2563
ถัดไป: ศ.ดร.นพ.สิริฤกษ์ ทรงศิวิไล
 
ข้อมูลส่วนบุคคล
เกิด: 9 พฤษภาคม พ.ศ. 2503 (64 ปี)
ศิษย์เก่า: มหาวิทยาลัยมหิดล วิทยาลัยป้องกันราชอาณาจักร

รองศาสตราจารย์ นายแพทย์สรนิต ศิลธรรม (9 พฤษภาคม พ.ศ. 2503) เป็นข้าราชการชาวไทย อดีตปลัดกระทรวงการอุดมศึกษา วิทยาศาสตร์ วิจัยและนวัตกรรม
การศึกษา

Department of Surgery, Certificate in Clinical Fellow in Surgical Nutrition
Jaycee Burn Center, Department of Surgery, Certificate in Research Follow in Burn and Trauma
วุฒิบัตรศัลยาศาสตร์ท่ัวไป คณะแพทย์ศาสตร์ศิริราชพยาบาล มหาวิทยาลัยมหิดล
ปริญญาบัตร แพทยศาสตรบัณฑิต คณะแพทยศาสตรศิริราชพยาบาล มหาวิทยาลัยมหิดล
ปริญญาบัตร วิทยาศาสตรบัณฑิต คณะแพทยศาสตรศิริราชพยาบาล มหาวิทยาลัยมหิดล
การทํางาน

- ปลัดกระทรวงการอุดมศึกษา วิทยาศาสตร์ วิจัยและนวัตกรรม (๑๔ พ.ค. ๒๕๖๒ – ๓๐ กย. ๒๕๖๓)
- ปลัดกระทรวงวิทยาศาสตรและเทคโนโลยี (๑ ต.ค. ๒๕๕๙ – ๑๓ พ.ค. ๒๕๖๒)
- รองเลขาธิการคณะกรรมการการอุดมศึกษา (๘ มิ.ย. ๒๕๕๘ - ๓๐ ก.ย. ๒๕๕๙)
- รองคณบดี คณะแพทยศาสตรศิริราชพยาบาล มหาวิทยาลัยมหิดล (๒๒ ม.ค.๒๕๕๘ - ๗ มิ.ย. ๒๕๕๘)
- รองอธิการบดีฝ่ายนโยบายและแผน มหาวิทยาลัยมหิดล (๙ ธ.ค.๒๕๕๐ - ๒๑ธ.ค.๒๕๕๗)
- รองคณบดีฝ่ายนโยบายและสารสนเทศ คณะแพทยศาสตร์ศิริราชพยาบาล (๑ ต.ค. ๒๕๔๗ - ๘ ธ.ค.๒๕๕๐)
- รองคณบดีฝ่ายบริหาร คณะแพทยศาสตร์ศิริราชพยาบาล (๑ ต.ค. ๒๕๔๕- ๓๐ ก.ย. ๒๕๔๗)
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เหรียญจักรพรรดิมาลา (ร.จ.พ.)
คณะทันตแพทยศาสตร์ จุฬาลงกรณ์มหาวิทยาลัย

| --- | --- |
Faculty of Dentistry,  Chulalongkorn University

ชื่อเดิม: แผนกอิสระทันตแพทยศาสตร์แห่งจุฬาลงกรณ์มหาวิทยาลัย
สถาปนา: 16 พฤษภาคม พ.ศ. 2483; 84 ปีก่อน (2483-05-16)
สังกัดการศึกษา: จุฬาลงกรณ์มหาวิทยาลัย
คณบดี: ศ.ทพ.ดร.พรชัย จันศิษย์ยานนท์
ที่อยู่: 34 ถนนอังรีดูนังต์ แขวงวังใหม่ เขตปทุมวัน กรุงเทพมหานคร 10330
สี:   สีม่วงสุทธาสิโนบล
เว็บไซต์: www.dent.chula.ac.th

คณะทันตแพทยศาสตร์ จุฬาลงกรณ์มหาวิทยาลัย เป็นคณะทันตแพทยศาสตร์แห่งแรกของประเทศไทย จัดตั้งเมื่อวันที่ 16 พฤษภาคม พ.ศ. 2483 มีฐานะเป็นแผนกอิสระทันตแพทยศาสตร์แห่งจุฬาลงกรณ์มหาวิทยาลัย โดยแต่งตั้งให้ศาสตราจารย์ พันเอก ทันตแพทย์ นายแพทย์ หลวงวาจวิทยาวัฑฒน์ (วาด แย้มประยูร) ดำรงตำแหน่งหัวหน้าแผนกอิสระคนแรกและต่อมาได้ดำรงตำแหน่งคณบดีคนแรกเช่นกัน
บุคคล > คณบดี

รายนามคณบดีคณะทันตแพทยศาสตร์ จุฬาลงกรณ์มหาวิทยาลัย มีดังนี้
| ทำเนียบคณบดีคณะทันตแพทยศาสตร์ จุฬาลงกรณ์มหาวิทยาลัย> รายนามคณบดี | ทำเนียบคณบดีคณะทันตแพทยศาสตร์ จุฬาลงกรณ์มหาวิทยาลัย> วาระการดำรงตำแหน่ง |
| --- | --- |
1. ศาสตราจารย์ พันเอก ทันตแพทย์ นายแพทย์ หลวงวาจวิทยาวัฑฒน์ (วาด แย้มประยูร): พ.ศ. 2483 – พ.ศ. 2499
2. ศาสตราจารย์ พันโท ทันตแพทย์ สี สิริสิงห: พ.ศ. 2499 – พ.ศ. 2508
3. ศาสตราจารย์ ทันตแพทย์ ถวิล ตัณฑิกุล: พ.ศ. 2508 – พ.ศ. 2519
4. ศาสตราจารย์ ทันตแพทย์ สูรมน ชำนาญนิธิอรรถ: พ.ศ. 2519 – พ.ศ. 2523
5. รองศาสตราจารย์ ทันตแพทย์ ดร.วสันต์ ตันติวิภาวิน: พ.ศ. 2523 – พ.ศ. 2527
6. ผู้ช่วยศาสตราจารย์ ทันตแพทย์หญิง แพทย์หญิง เภสัชกรหญิง พรรณี สุ่มสวัสดิ์: พ.ศ. 2527 – พ.ศ. 2530
7. ศาสตราจารย์ (พิเศษ) ทันตแพทย์หญิง ท่านผู้หญิง เพ็ชรา เตชะกัมพุช: พ.ศ. 2530 – พ.ศ. 2536
8. รองศาสตราจารย์ ทันตแพทย์ ดร.จีรศักดิ์ นพคุณ: พ.ศ. 2536 – พ.ศ. 2540
9. รองศาสตราจารย์ ทันตแพทย์ สุรสิทธิ์ เกียรติพงษ์สาร: พ.ศ. 2540 – พ.ศ. 2547
10. ผู้ช่วยศาสตราจารย์ ทันตแพทย์หญิง ฐิติมา ภู่ศิริ: พ.ศ. 2547 – พ.ศ. 2551
11. รองศาสตราจารย์ ทันตแพทย์หญิง วัชราภรณ์ ทัศจันทร์: พ.ศ. 2551 – พ.ศ. 2555
12. ผู้ช่วยศาสตราจารย์ ทันตแพทย์ ดร.สุชิต พูลทอง: พ.ศ. 2555 – พ.ศ. 2563
13. ศาสตราจารย์ ทันตแพทย์ ดร.พรชัย จันศิษย์ยานนท์: พ.ศ. 2563 – ปัจจุบัน
หลักสูตร

หลักสูตรที่เปิดสอนในคณะทันตแพทยศาสตร์ จุฬาลงกรณ์มหาวิทยาลัย มีทั้งหมด 5 หลักสูตร 34 สาขาวิชา ได้แก่
| หลักสูตรที่เปิดสอนในคณะทันตแพทยศาสตร์ จุฬาลงกรณ์มหาวิทยาลัย> หลักสูตรระดับปริญญา.ระดับปริญญาบัณฑิต | หลักสูตรที่เปิดสอนในคณะทันตแพทยศาสตร์ จุฬาลงกรณ์มหาวิทยาลัย> หลักสูตรระดับปริญญา.ระดับปริญญาโท | หลักสูตรที่เปิดสอนในคณะทันตแพทยศาสตร์ จุฬาลงกรณ์มหาวิทยาลัย> หลักสูตรระดับปริญญา.ระดับปริญญาเอก |
| --- | --- | --- |
| หลักสูตรทันตแพทยศาสตรบัณฑิต (ท.บ.) สาขาวิชาทันตแพทยศาสตร์ | หลักสูตรวิทยาศาสตรมหาบัณฑิต (วท.ม.) สาขาวิชาชีววิทยาช่องปาก   สาขาวิชาทันตกรรมจัดฟัน  สาขาวิชาทันตกรรมทั่วไป (นานาชาติ)  สาขาวิชาทันตกรรมสำหรับเด็ก  สาขาวิชาทันตกรรมบดเคี้ยว  สาขาวิชาทันตกรรมประดิษฐ์  สาขาวิชาทันตกรรมหัตถการ  สาขาวิชาปริทันตศาสตร์  สาขาวิชารังสีวิทยาช่องปากและใบหน้า  สาขาวิชาวิทยาเอ็นโดดอนต์  สาขาวิชาเวชศาสตร์ช่องปาก  สาขาวิชาศัลยศาสตร์ช่องปากและแม็กซิลโลเฟเชียล | หลักสูตรวิทยาศาสตรดุษฎีบัณฑิต (วท.ด.) สาขาวิชาชีววิทยาช่องปาก  สาขาวิชาทันตชีววัสดุศาสตร์  สาขาวิชาทันตกรรมประดิษฐ์ |

| หลักสูตรประกาศนียบัตรบัณฑิต> ระดับประกาศนียบัตรบัณฑิต | หลักสูตรประกาศนียบัตรบัณฑิต> ระดับประกาศนียบัตรบัณฑิตชั้นสูง |
| --- | --- |
หลักสูตรประกาศนียบัตรบัณฑิตทางวิทยาศาสตร์การแพทย์คลินิก สาขาวิชาทันตกรรมบดเคี้ยว  สาขาวิชาทันตกรรมประดิษฐ์  สาขาวิชาทันตกรรมหัตถการ  สาขาวิชาปริทันตวิทยา  สาขาวิชารังสีวิทยาช่องปากและใบหน้า  สาขาวิชาวิทยาเอ็นโดดอนต์  สาขาวิชาเวชศาสตร์ช่องปาก  สาขาวิชาศัลยศาสตร์ช่องปาก  สาขาวิชาทันตกรรมสำหรับเด็ก: หลักสูตรประกาศนียบัตรบัณฑิตชั้นสูงทางวิทยาศาสตร์การแพทย์คลินิก สาขาวิชาทันตกรรมจัดฟัน  สาขาวิชาทันตกรรมประดิษฐ์  สาขาวิชาทันตกรรมสำหรับเด็ก  สาขาวิชาทันตกรรมหัตถการ  สาขาวิชาปริทันตวิทยา  สาขาวิชาวิทยาเอ็นโดดอนต์  สาขาวิชาบูรณะช่องปากและใบหน้า  สาขาวิชาฟื้นฟูสภาพฟันทั้งปาก  สาขาวิชาทันตแพทยศาสตร์
พิพิธภัณฑ์

พิพิธภัณฑสถานวาจวิทยาวัฑฒน์ ตั้งอยู่ที่ตึกวาจวิทยาวัฑฒน์ ชั้น 1 จัดแสดงเครื่องมือเครื่องใช้ทางทันตกรรม ลักษณะโรคฟันผุ วิวัฒนาการทางด้านทันตกรรมของประเทศไทย และเป็นที่จัดแสดงยูนิตทำฟันที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเคยทรงทำพระทนต์ รวมทั้งหลอดยาสีพระทนต์พระราชทานสีขาวที่ถูกรีดจนแบนด้วย
พิพิธภัณฑ์ร่างกายมนุษย์ ตั้งอยู่ที่ห้อง 909–910 อาคารทันตแพทยศาสตร์เฉลิมนวมราช 80 เป็นพิพิธภัณฑ์ที่แสดงกายวิภาคศาสตร์ของร่างกายมนุษย์แห่งแรกในประเทศไทยและในภูมิภาคเอเชียตะวันออกเฉียงใต้ รักษาลักษณะร่างกายมนุษย์โดยใช้เทคนิคพลาสิเนชัน (Plastination) เป็นการแทนที่ของเหลวและไขมันในร่างกายทั้งหมด ด้วยพลาสติกสังเคราะห์ จึงไม่มีกลิ่นน้ำยาคงสภาพ ไม่มีการเน่าสลายของเนื้อเยื่อ และคงสภาพได้นาน
ดูเพิ่ม

จุฬาลงกรณ์มหาวิทยาลัย
รายชื่อคณะทันตแพทยศาสตร์ในประเทศไทย
แหล่งข้อมูลอื่น

เว็บไซต์ทางการ
| ด ค กรายชื่อโรงเรียนทันตกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • พะเยา • มหิดล • แม่ฟ้าหลวง • ศรีนครินทรวิโรฒ • สงขลานครินทร์ • สุรนารี • วลัยลักษณ์ • ลาดกระบัง |  |
| สถาบันอุดมศึกษาเอกชน | รังสิต • เวสเทิร์น • กรุงเทพธนบุรี • สยาม |  |
รายชื่อ • หมวดหมู่ • โครงการ • สถานีย่อย
| ด ค กจุฬาลงกรณ์มหาวิทยาลัย |
| --- | --- | --- |
| สัญลักษณ์ |  พระเกี้ยว  เพลงพระราชนิพนธ์มหาจุฬาลงกรณ์  ครุยและเข็มวิทยฐานะ  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระมงกุฎเกล้าเจ้าอยู่หัว  |  |
| คณะ |  วิศวกรรมศาสตร์  อักษรศาสตร์  วิทยาศาสตร์  รัฐศาสตร์  สถาปัตยกรรมศาสตร์  พาณิชยศาสตร์และการบัญชี  ครุศาสตร์  นิเทศศาสตร์  เศรษฐศาสตร์  แพทยศาสตร์  สัตวแพทยศาสตร์  ทันตแพทยศาสตร์  เภสัชศาสตร์  นิติศาสตร์  ศิลปกรรมศาสตร์  พยาบาลศาสตร์  สหเวชศาสตร์  จิตวิทยา  วิทยาศาสตร์การกีฬา  |  |
| สำนักวิชา |  สำนักวิชาทรัพยากรการเกษตร  |  |
| วิทยาลัย |  บัณฑิตวิทยาลัย  วิทยาลัยประชากรศาสตร์  วิทยาลัยปิโตรเลียมและปิโตรเคมี  วิทยาลัยวิทยาศาสตร์สาธารณสุข  สถาบันบัณฑิตบริหารธุรกิจศศินทร์  สถาบันภาษา  |  |
| สถาบันวิจัย |  สถาบันวิจัยทรัพยากรทางน้ำ  สถาบันวิจัยพลังงาน  สถาบันวิจัยโลหะและวัสดุ  สถาบันวิจัยสังคม  สถาบันวิจัยสิ่งแวดล้อมเพื่อความยั่งยืน  สถาบันขนส่ง  สถาบันเทคโนโลยีชีวภาพและวิศวกรรมพันธุศาสตร์  สถาบันไทยศึกษา  สถาบันเอเชียศึกษา  |  |
| สถาบันสมทบ |  วิทยาลัยพยาบาลตำรวจ  |  |
| พิพิธภัณฑ์ |  พิพิธภัณฑ์มหาวิทยาลัย  พิพิธภัณฑ์ร่างกายมนุษย์  พิพิธภัณฑสถานกุมารศัลยศาสตร์  พิพิธภัณฑ์สมุนไพร  พิพิธภัณฑสถานธรณีวิทยา  พิพิธภัณฑสถานธรรมชาติวิทยา  พิพิธภัณฑสถานปรสิตวิทยาในสัตว์  พิพิธภัณฑสถานวาจวิทยาวัฑฒน์  พิพิธภัณฑ์พืช ศาสตราจารย์กสิน สุวะตะพันธุ์  พิพิธภัณฑสถานออร์โธปิดิกส์  พิพิธภัณฑ์หอยทากของไทย  พิพิธภัณฑ์ชลทัศนสถาน  พิพิธภัณฑ์เทคโนโลยีทางภาพ  พิพิธภัณฑ์อัญมณีและเครื่องประดับไทย  พิพิธภัณฑ์พระจุฑาธุชราชฐาน  พิพิธภัณฑ์พระตำหนักดาราภิรมย์  |  |
| สถานที่ในส่วนการศึกษา |  สนามกีฬาจุฬาฯ  โรงเรียนสาธิตจุฬาฯ  โรงพยาบาลจุฬาลงกรณ์  ศาลาพระเกี้ยว  พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า  หอประชุมจุฬาลงกรณ์มหาวิทยาลัย  เรือนภะรตราชา  เรือนไทย  อุทยาน 100 ปี  |  |
| สถานที่ในพื้นที่ราชการเช่าใช้ |  กรีฑาสถานแห่งชาติ  โรงเรียนเตรียมอุดมศึกษา  โรงเรียนสาธิตปทุมวัน  มหาวิทยาลัยเทคโนโลยีราชมงคลตะวันออก วิทยาเขตอุเทนถวาย  |  |
| สถานที่ในพื้นที่พาณิชยกรรม |  จามจุรีสแควร์  สามย่านมิตรทาวน์  สยามสแควร์  สยามสแควร์วัน  เอ็มบีเคเซ็นเตอร์  |  |
| กิจกรรมสำคัญ |  งานจุฬาฯวิชาการ  งานฟุตบอลประเพณีฯ  งานรักบี้ประเพณีฯ  |  |
| อื่น ๆ |  พื้นที่  การจัดอันดับ  วิทยุจุฬาฯ  สภาคณาจารย์  สโมสรจามจุรี ยูไนเต็ด  บุคคลสำคัญ  ศูนย์หนังสือจุฬาฯ  ซียู-แบนด์  สำนักงานจัดการทรัพย์สิน  |  |
 หมวดหมู่  โครงการ  สถานีย่อย 
อาคารคณะทันตแพทยศาสตร์
ธนวัฒน์ ซึ้งจิตถาวร

ธนวัฒน์ ซึ้งจิตถาวร (ชื่อเล่น กัน เกิด 8 มกราคม พ.ศ. 2543) เป็นนักฟุตบอลอาชีพชาวไทย
ในตำแหน่งกองกลางตัวรุกให้ทีมชาติไทย ปัจจุบันเล่นให้กับราชบุรี ในไทยลีก โดยเขาเคยเล่นให้กับเลสเตอร์ซิตี ในพรีเมียร์ลีก
สโมสรอาชีพ

ธนวัฒน์เล่นให้กับทีมท้องถิ่นของ Neunkirch เป็นเวลาเจ็ดปี ก่อนจะเซ็นสัญญากับน็องซี เมื่ออายุ 13 ปี
เมื่อ 19 กันยายน พ.ศ. 2563 ธนวัฒน์เซ็นสัญญากับเลสเตอร์ซิตีแบบไร้ค่าตัว และลงเล่นให้กับทีมเยาวชนของสโมสร ลงเล่นให้กับทีมครั้งแรกในพรีเมียร์ลีก 2 เกมที่พบกับแบล็กเบิร์นโรเวอส์ เมื่อ 29 กันยายน พ.ศ. 2564 และมีชื่อเป็นตัวสำรองให้กับทีมชุดใหญ่ในเกมที่พบกับแมนเชสเตอร์ซิตี เมื่อ 3 เมษายน พ.ศ. 2564
ทีมชาติ

อากิระ นิชิโนะ กุนซือ ฟุตบอลทีมชาติไทย ได้เรียกตัวติดทีมชาติไทยชุดใหญ่เพื่อไปแข่งขันฟุตบอลโลกรอบคัดเลือกที่ สหรัฐอาหรับเอมิเรตส์
ในเดือนตุลาคม พ.ศ. 2564 ธนวัฒน์มีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือกที่ประเทศมองโกเลีย ซึ่งเขาได้รับการแต่งตั้งให้เป็นกัปตันของทีมชาติชุดนี้ด้วย
สถิติอาชีพ

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| เลสเตอร์ซิตี อายุไม่เกิน 21 ปี | 2020–21 | – | — | — | — | — | — | — | 4 | 2 | 4 | 2 |

| เลสเตอร์ซิตี | 2021–22 | พรีเมียร์ลีก | 0 | 0 | 0 | 0 | 0 | 0 | 2 | 0 | 2 | 0 |
| รวมทั้งหมด | รวมทั้งหมด | รวมทั้งหมด | 0 | 0 | 0 | 0 | 0 | 0 | 6 | 2 | 6 | 2 |
↑  ลงเล่นในอีเอฟแอลทรอฟี
สถิติอาชีพ > ทีมชาติ > ชุดใหญ่

| ทีมชาติ | ปี | ลงเล่น | ประตู |
| --- | --- | --- | --- |
| ไทย | 2564 | 9 | 0 |
| รวม | รวม | 9 | 0 |
สถิติอาชีพ > ทีมชาติ > รุ่นอายุไม่เกิน 23 ปี

| ทีมชาติ | ปี | ลงเล่น | ประตู |
| --- | --- | --- | --- |
| ไทย | 2564 | 3 | 1 |
| รวม | รวม | 3 | 1 |
การทำประตูในทีมชาติ > รุ่นอายุไม่เกิน 23 ปี

| ธนวัฒน์ ซึ้งจิตถาวร – ประตูกับทีมชาติไทยรุ่นอายุไม่เกิน 23 ปี> # | ธนวัฒน์ ซึ้งจิตถาวร – ประตูกับทีมชาติไทยรุ่นอายุไม่เกิน 23 ปี> วันที่ | ธนวัฒน์ ซึ้งจิตถาวร – ประตูกับทีมชาติไทยรุ่นอายุไม่เกิน 23 ปี> สถานที่ | ธนวัฒน์ ซึ้งจิตถาวร – ประตูกับทีมชาติไทยรุ่นอายุไม่เกิน 23 ปี> คู่แข่ง | ธนวัฒน์ ซึ้งจิตถาวร – ประตูกับทีมชาติไทยรุ่นอายุไม่เกิน 23 ปี> สกอร์ | ธนวัฒน์ ซึ้งจิตถาวร – ประตูกับทีมชาติไทยรุ่นอายุไม่เกิน 23 ปี> ผล | ธนวัฒน์ ซึ้งจิตถาวร – ประตูกับทีมชาติไทยรุ่นอายุไม่เกิน 23 ปี> การแข่งขัน | ธนวัฒน์ ซึ้งจิตถาวร – ประตูกับทีมชาติไทยรุ่นอายุไม่เกิน 23 ปี>  |
| --- | --- | --- | --- | --- | --- | --- | --- |
| 1. | 28 ตุลาคม 2564 | อูลานบาตาร์, มองโกเลีย |  ลาว | 1–0 | 3–0 | ฟุตบอลเอเชียเยาวชนอายุไม่เกิน 23 ปี 2022 รอบคัดเลือก |  |
เกียรติประวัติ

ฟุตบอลชิงแชมป์แห่งชาติอาเซียน: 2563
แหล่งข้อมูลอื่น

ข้อมูลของ ธนวัฒน์ ซึ้งจิตถาวร ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลราชบุรี  |
| --- | --- |
 2 มูว์ตงโบ  4 โจนาธาร  5 อภิสิทธิ์  6 ตานา  7 ทานากะ  8 ธนวัฒน์  9 คิม จี-มิน  10 จักรพันธ์(c)  11 มาร่า  15 อดิศร  16 ศิวกร  19 สุพร  27 เคอร์แรน  29 เกียรติศักดิ์  39 ชุติเดช   40 เอ็นจีวา  77 โบลเกียห์  88 โชติภัทร  99 กัมพล  หัวหน้าผู้ฝึกสอน: สมชาย
การแถลงนโยบายของรัฐบาล

การแถลงนโยบายของรัฐบาล (อังกฤษ: Government policy statement) คือการประกาศกิจกรรมทางการเมือง แผนงาน และความตั้งใจของรัฐบาล ที่เกี่ยวข้องกับสาเหตุที่เป็นรูปธรรม หรือเมื่อเข้ารับหน้าที่แล้ว จะเป็นการประกาศในสมัยประชุมนิติบัญญัติทั้งหมด ในบางประเทศ จะมีการประกาศโดยหัวหน้ารัฐบาล หรือรัฐมนตรีของรัฐสภา ในระบอบราชาธิปไตยภายใต้รัฐธรรมนูญ หน้าที่นี้อาจบรรลุผลได้ด้วยพระราชดำรัสจากพระราชบัลลังก์ (Speech from the throne)
การแถลงนโยบายของคณะรัฐมนตรีไทย

การแถลงนโยบาย คือกระบวนการทางรัฐสภาที่เป็นเงื่อนไขในการเข้าบริหารราชการแผ่นดินคณะรัฐมนตรี สมาชิกรัฐสภาทำหน้าที่ควบคุมการบริหารราชการแผ่นดินโดยคณะรัฐมนตรีที่จะเข้ามาทำหน้าที่บริหารราชการต้องแถลงนโยบายต่อรัฐสภา
ในอดีต การแถลงนโยบายจะต้องมีการลงมติไว้วางใจจากสภา หากไม่ได้รับความไว้วางใจ คณะรัฐมนตรีจะสิ้นสุดลงทันที  มีกำหนด ในรัฐธรรมนูญ 2489 รัฐธรรมนูญฉบับชั่วคราว 2490 รัฐธรรมนูญ  2492 และ รัฐธรรมนูญ 2517
ตั้งแต่รัฐธรรมนูญปี 2521 จนถึงปัจจุบัน  ไม่ต้องลงมติไว้วางใจจากสภา ในการแถลงนโยบาย
↑  http://wiki.kpi.ac.th/index.php?title=การควบคุมการบริหารราชการแผ่นดิน%5Bลิงก์เสีย%5D การควบคุมการบริหารราชการแผ่นดิน
↑  https://library.parliament.go.th/th/statement-of-policy การแถลงนโยบายของคณะรัฐมนตรี
↑  https://library.parliament.go.th/th/node/4172 แถลงนโยบาย
ทางหลวงแผ่นดินหมายเลข 109

|  ทางหลวงแผ่นดินหมายเลข 109 |
| --- | --- |
แผนที่ทางหลวงแผ่นดินหมายเลข 109 (สีแดง)
ข้อมูลของเส้นทาง
ความยาว: 61.133 กิโลเมตร (37.986 ไมล์)
ประวัติ
มีขึ้นเมื่อ: ก่อนปี พ.ศ. 2480–ปัจจุบัน
ทางแยกที่สำคัญ
ปลายทางทิศตะวันออก:  อ.แม่สรวย จ.เชียงราย
ปลายทางทิศตะวันตก:  อ.ฝาง จ.เชียงใหม่
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 109 สายแม่สรวย–ฝาง เป็นทางหลวงแผ่นดินสายหลักในการเดินทางระหว่างอำเภอฝาง อำเภอแม่อาย และอำเภอไชยปราการ จังหวัดเชียงใหม่ ไปยังอำเภอแม่สรวย จังหวัดเชียงราย มีระยะทาง 61.133 กม. เดิมทางสายนี้เริ่มต้น ทางหลวงแผ่นดินหมายเลข 1 ที่ บ้านป่าสัก อำเภอแม่ลาว จังหวัดเชียงราย ผ่านอำเภอแม่ลาว อำเภอแม่สรวย จังหวัดเชียงราย และบรรจบกับทางหลวงแผ่นดินหมายเลข 107 ที่อำเภอฝาง จังหวัดเชียงใหม่   ก่อนที่ทางหลวงแผ่นดินหมายเลข 1019 (แม่สรวย-เวียงป่าเป้า-ดอยสะเก็ด) จะสร้างขึ้นในปี พ.ศ. 2513  และมีการรวมช่วง 25 กิโลเมตรแรก ตอน บ้านป่าสัก-แม่สรวย เข้ากับทางหลวงแผ่นดินหมายเลข 1019 แล้วกำหนดเป็นทางหลวงแผ่นดินหมายเลข 118 ในปี พ.ศ. 2537  ทางสายนี้จึงเหลือระยะทางจาก แม่สรวย-ฝาง เท่านั้น โดยถนนเส้นนี้เมื่อปี พ.ศ. 2501 พระบาทสมเด็จพระเจ้าอยู่หัวภูมิพลอดุลยเดช และ สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินเยือนประชาชนถิ่นทุรกันดารในเขตภาคเหนือโดยทั้งสองพระองค์ได้เสด็จผ่านถนนเส้นนี้ ซึ่งในขณะนั้นถนนเส้นนี้เป็นถนนที่เพิ่งตัดใหม่อยู่ด้วย
เขตการควบคุม

ทางหลวงแผ่นดินหมายเลข 109 แบ่งเขตการควบคุมออกเป็น 2 ตอน ดังนี้
| ตอนที่ | ชื่อตอน | หลัก กม>  | ระยะทาง | หมวดทางหลวง | แขวงทางหลวง |
| --- | --- | --- | --- | --- | --- |
| 0100 | แม่สรวย-ห้วยป่าไร่ | 0+000 - 31+425 | 31+425 | หมวดทางหลวงแม่สรวย | แขวงทางหลวงเชียงรายที่ 1 |
| 0200 | ห้วยป่าไร่-ฝาง | 31+425 - 61+133 | 29.708 | หมวดทางหลวงฝาง | แขวงทางหลวงเชียงใหม่ที่ 3 |
สถานที่ท่องเที่ยว

โรงเรียนแม่สรวยวิทยาคม
ป่าชุมชนห้วยหัวนา
บ้านเล็กในป่าใหญ่
บ่อน้ำพุร้อนสามสี
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
การเดินเรือ

การเดินเรือ ถือเป็นศาสตร์แขนงหนึ่งที่ไม่เป็นที่แพร่หลาย จะมีเฉพาะในกลุ่มของชาวเรือและมีองค์กรหรือบุคคลที่สนใจจริง ๆ เท่านั้น และถ้าจะบอกว่าการเดินเรือเป็นการเรียนรู้ที่ไม่มีที่สิ้นสุด ก็คงจะไม่เกินเลยจากความเป็นจริง เพราะการเดินเรือถือเป็นทั้งศาสตร์และศิลป์ นักเดินเรือที่ดีจะต้องมีทั้ง 2 อย่างที่ว่านี้ ในประเทศไทยสถาบันซึ่งถือว่าเป็นสถาบันหลักในการผลิตนักเดินเรือทั้งผู้ที่เป็นผู้นำเรือรบทางทหารและผู้นำเรือสินค้า (พาณิชย์) อีกทั้งยังเป็นแหล่งรวบรวมความรู้เกี่ยวกับการเดินเรือและยังเป็นสถานที่สำหรับฝึกฝนอบรมเพิ่มความรู้และทักษะต่าง ๆ เพื่อให้ผู้เข้ารับการศึกษามีลักษณะความเป็นชาวเรือ คือ
- โรงเรียนนายเรือ (Royal Thai Naval Academy, RTNA เก็บถาวร 2005-12-07 ที่ เวย์แบ็กแมชชีน)
- ศูนย์ฝึกพาณิชย์นาวี (MERCHANT MARINE TRAINING CENTER)
- คณะโลจิสติกส์ สาขาวิทยาการเดินเรือ มหาวิทยาลัยบูรพา (http://bmc.buu.ac.th/index.php เก็บถาวร 2009-07-02 ที่ เวย์แบ็กแมชชีน)
- วิทยาลัยพาณิชยนาวีนานาชาติ มหาวิทยาลัยเกษตรศาสตร์ วิทยาเขตศรีราชา (International Maritime College เก็บถาวร 2009-03-14 ที่ เวย์แบ็กแมชชีน)
- คณะประมง มหาวิทยาลัยเกษตรศาสตร์
ความรู้พื้นฐาน

การที่จะเป็นนักเดินเรือที่ดีได้นั้น จะต้องรอบรู้ในศาสตร์การเดินเรือเป็นอย่างดีเริ่มจากพื้นฐานก่อน แล้วจึงค่อยๆเรียนรู้ในศาสตร์อื่นๆที่สูงขึ้นไป ดังนั้นพื้นฐานจึงเป็นสิ่งที่สำคัญ ที่จะต้องศึกษาให้เข้าใจเป็นอย่างดีเสียก่อน
โลก
สัณฐานของโลก (Shape of the earth) เป็น รูปอิลลิปซอยด์ โดยเกิดจากการหมุนรูปอิลลิปซ์ โดยมี เส้นผ่าศูนย์กลางอิเควเตอร์ ยาว 12,756.7760 กิโลเมตร (6,888.10 ไมล์ทะเล)และเส้นผ่าศูนย์กลางขั้วโลกยาว 12,713.8238 กิโลเมตร (6,894.90 ไมล์ทะเล) ดังนั้นโลกจึงมีลักษณะคล้ายทรงกลม ในการคำนวณการเดินเรือจึงถือว่าโลกมีลักษณะเป็นทรงกลม โดยค่าที่ได้เกิดความเคลื่อนคลาดไม่มากนัก
ศัพท์ที่ควรรู้เกี่ยวกับโลก
ขั้วโลก
ขั้วเหนือ คือส่วนที่อยู่บริเวณปลายเหนือของแกนโลก
ขั้วใต้ คือส่วนที่อยู่ตรงข้ามกับขั้วเหนือ
อิเควเตอร์ (Equator) คือ เส้นที่แบ่งโลกออกเป็นสองส่วนที่เท่า ๆกัน คือ กึ่งทรงกลมเหนือและกึ่งทรงกลมใต้ ดังนั้นอิเควเตอร์ก็คือวงใหญ่ของโลกนั้นเอง โดยทุกจุดบนเส้นอิเควเตอร์อยู่ห่างจากขั้วโลกแต่ละขั้ว 90 องศา
เมริเดียน (Meridians) เป็นวงใหญ่ของโลกที่ผ่านขั้วโลกทั้งสอง ดังนั้นพื้นเมริเดียนทุกพื้นจะมีแกนโลกรวมอยู่ด้วย ดังนั้นแกนโลกจึงแบ่งพื้นเมริเดียนออกเป็นสองส่วนที่เท่ากัน ทำให้เกิดเป็น เมริเดียนส่วนบน และ เมริเดียนล่วนล่าง และเมริเดียนจะตั้งฉากกับเส้นอิเควเตอร์
เมริเดียนแรก เป็นเมริเดียนแรกที่ให้เป็นหลักในการวัดลองจิจูด โดยอยู่ที่หอตรวจดาวเมือง กรีนิช ประเทศอังกฤษ
แอนตี้เมริเดียน เป็นครึ่งของเมริเดียนแรก ที่ทำให้เมริเดียนแรกเป็นวงใหญ่สมบูรณ์
ละติจูด LATITUDE เป็นระยะทางเชิงมุมของตำบลที่ใดตำบลที่หนึ่ง โดยนับไปทางเหนือหรือใต้ของอิเควเตอร์ ละติจูดนี้คือมุมที่ศูนย์กลางโลก ระหว่างเมริเดียนที่ผ่านตำบลที่นั้นกับเส้นอิเควเตอร์
อักขระต่าง ๆ

การเรียกขานอักขระต่าง ๆ ในการเดินเรือมีดังนี้
ตัวอักษร
A = ALFA
B = BRAVO
C = CHARLIE
D = DELTA
E = ECHO
F = FOXTROT
G = GOLF
H = HOTEL
I = INDIA
J = JULIET
K = KILO
L = LIMA
M = MIKE
N = NOVEMBER
O = OSCAR
P = PAPA
Q = QUEBEC
R = ROMEO
S = SIERRA
T = TANGO
U = UNIFORM
V = VICTOR
W = WHISKEY
X = X-RAY
Y = YANKEE
Z = ZULU
A = ALFA
B = BRAVO
C = CHARLIE
D = DELTA
E = ECHO
F = FOXTROT
G = GOLF
H = HOTEL
I = INDIA
J = JULIET
K = KILO
L = LIMA
M = MIKE
N = NOVEMBER
O = OSCAR
P = PAPA
Q = QUEBEC
R = ROMEO
S = SIERRA
T = TANGO
U = UNIFORM
V = VICTOR
W = WHISKEY
X = X-RAY
Y = YANKEE
Z = ZULU
Passage Planning

ประสิทธิ์
ในการเดินเรือจากเมืองท่าใดเมืองท่าหนึ่งไปยังเมืองท่าปลายทาง จำเป็นจะต้องมีการวางแผนการเดินเรือ เพื่อศึกษาและกำหนดเส้นทางในการเดินเรือ ความปลอดภัยในการเดินเรือทั้งในชีวิตของลูกเรือ และสินค้าบนเรือเป็นเรื่องที่สำคัญมาก ดังนั้นการทำ Passage Planning จึงต้องละเอียดรอบคอบ และมีความเข้าใจในการทำแผนการเดินเรือเป็นอย่างดี
หลักในการทำแผนการเดินเรือ
From berth to berth
Completed before departure
Separate passage planning
Consider safety of
Life
Ship
Cargo
Safety shortage route
Planning Component
Plan Appraisal เป็นการเก็บรวบรวมข้อมูลต่าง ๆ สำหรับการวางแผนการเดินเรือ มี 2 แบบ คือ
Internal Data เป็นการเก็บรวบรวมข้อมูลที่มีอยู่แล้วบนเรือ เช่น อุปกรณ์การเดินเรือ ( Navigation Aid ) ต่าง ๆ มีหรือไม่ ถ้ามีอยู่ในสภาพที่พร้อมใช้หรือไม่ เอกสารต่าง ๆ มีการปรับปรุงให้ใหม่อยู่เสมอหรือไม่ Draft ของเรือ ประสบการณ์ของลูกเรือ
External Data ส่วนใหญ่เป็นข้อมูลที่ได้จาก บรรณสารการเดินเรือ
Navigation Chart
Routing Charts
Ocean Passage For The World
Sailing Direction And Pilot Book
Admiralty List of Radio Signal
List Of Light
Tide table
Tidal Stream Atlases
Notice To Mariners
Load Line Chart
Distance Table
The Mariner's Handbook
Guide To Port Entry
Weather Report
Routing Information
Owen / charterer's Information
Radio And Local Warning
""Passage Planning"" เป็นการวางแผนการเดินเรือโดยการนำข้อมูลที่เก็บรวบรวมมาได้นั้น นำมาประมวลผล วิเคราะห์ และใช้ประกอบในการขีดเส้นทางเดินเรือ โดยการทำ passage planning นั้นจะต้องวางแผนจากท่าเรือถึงท่าเรือ(Berth to Berth) โดยจะต้องมีการแบ่งออกเป็นช่วงต่าง ๆ เพราะการเดินเรือในบริเรณที่ต่างกัน เช่น ในทะเลเปิด บริเวณชายฝั่งหรือบริเวณท่าเรือนั้น มีปัจจัยต่าง ๆ ที่ต้องนำมาประกอบในการทำ passage planning ที่ต่างกัน
การเนรเทศพระภิกษุสงฆ์ออกจากประเทศเนปาล

พระภิกษุสงฆ์เนปาลจำนวนห้ารูป ขณะถูกเนรเทศออกนอกประเทศใน พ.ศ. 2469
พระภิกษุสงฆ์เนปาลจำนวนห้ารูปและคุรุอีกหนึ่งคนในพุทธคยา เมื่อ พ.ศ. 2469
การเนรเทศพระภิกษุสงฆ์ออกจากประเทศเนปาล เป็นนโยบายหนึ่งของรัฐบาลราณา ที่เกิดขึ้นเพื่อต่อต้านศาสนาพุทธนิกายเถรวาท ซึ่งได้รับการฟื้นฟูขึ้นใหม่ในประเทศเนปาล ตรงกับต้นคริสต์ศตวรรษที่ 20 โดยเริ่มต้นจากการเนรเทศพระภิกษุสงฆ์ออกจากกรุงกาฐมาณฑุสองครั้ง ใน พ.ศ. 2469 และ พ.ศ. 2487 ตามลำดับ
พระภิกษุกลุ่มนี้คือนักบวชนิกายเถรวาทที่ได้รับการฟื้นฟูขึ้นใหม่ หลังนิกายดังกล่าวสูญหายไปจากเนปาลตั้งแต่คริสต์ศตวรรษที่ 14 ก่อนถูกแทนที่ด้วยศาสนาพุทธแบบเนวาร ซึ่งเป็นศาสนาพุทธนิกายวัชรยานรูปแบบหนึ่ง ทว่าตระกูลราณา ซึ่งเป็นชนชั้นปกครอง ไม่ชอบใจการดำรงอยู่ของศาสนาพุทธและภาษาเนวาร พวกเขามองว่ากิจกรรมฟื้นฟูศาสนาของพระภิกษุ และจำนวนพุทธศาสนิกชนที่เพิ่มขึ้นเป็นภัยคุกคาม เจ้าหน้าที่ตำรวจได้กระทำการข่มเหงคะเนงร้ายหรือคุมขังพระภิกษุชาวเนวาร ที่สุดแล้วพระภิกษุทั้งสองกลุ่มก็ถูกเนรเทศออกไป โดยตั้งข้อหาไว้ว่าการกระทำของพระภิกษุนั้นเป็นการเผยแผ่ศาสนาใหม่, ทำให้ผู้คนละทิ้งศาสนาฮินดู, ส่งเสริมให้สตรีละทิ้งครอบครัว และเขียนหนังสือด้วยภาษาเนวาร